Tryggve Norum

Tryggve Norum (født 8. oktober 1911 i Moss, død 1987) var en norsk lærer og teaterkritiker, mest kjent for sine mange oversettelser av romansk litteratur.
Etter examen artium 1931 og cand.philol. (norsk, historie og fransk) i 1940, fortsatte han sitt lærervirke ved Aars og Voss' skole, samt ved Vahl 1936–48. Han var teaterkritiker for Tribunen, tidsskriftet ved Folketeatret, i perioden 1946–53.  Blant hans første oversettelser var  Benvenuto Cellinis Mitt liv i 1947,
som  anmelderen Odd Eidem mente var et  «praktverk ... stilren i hver detalj», og året etter stiftet da også Norum   Oversetterforeningen der han var mangeårig styremedlem.  
Da Dreyer utga David Copperfield (roman) i 1950 mente en skeptisk H. O. Christophersen at «vår egen tid stiller nye krav til en norsk oversettelse av Dickens ... for tidlig å si noe sikkert om Tryggve Norums dyktige oversettelse vil fylle disse krav. Det tar tid før en ny oversettelse senker seg så dypt ned i ens sproglige bevissthet at en kan avgjøre om den er psykologisk tilfredsstillende eller ei». Oversettelsen i 1952 av Guareschi var derimot, ifølge Ragnvald Skrede, «fast og fin». Han gjorde også utvalget til Saroyans noveller i 1953, og Arne Skouen mente vel han «hadde truffet tonen, men boka har mange trykkfeil».Frem til 1953 var han også forlagskonsulent og foreleser i teaterhistorie ved Nationaltheatrets elevskole.
Ved Statens Teaterskole 1953–59 var han i ledelsen som sekretær, samt som foreleser. I tiden 1959–70 var han lektor ved Foss og Persbråten, før han 1970–79 var seksjonsleder ved Pedagogisk seminar.   Han og kona Anna Margrethe Norum (1914–79) bodde i kunstnerkolonien på Ekely.


== Premier ==
Henrik Heftyes legat (ved Universitetet i Oslo) 1945 på kroner 750
Statens kunstnerstipend 1986 på kroner 10 000


== Utgivelser ==
Norum, Tryggve (1985). Mitt Provence. Dreyer. ISBN 8209102370.  [Tegninger av Arne Johnson (152 sider)]


== Oversettelser (utdrag) ==
Cennino Cennini (1942). Boka om kunsten. Tanum.  [Oversattelse fra italiensk Il libro dell'arte (142 sider)]
Martin Andersen Nexø (1946). Morten den røde. Falken.  [Oversettelse fra dansk Morten hin røde]
Hjalmar Bergman (1946). Sjefen, fru Ingeborg. Dreyer.  [Oversettelse fra svensk Chefen, fru Ingeborg (329 sider)]
Benvenuto Cellini (1945). Mitt liv. Dreyer.  [Oversettelse fra italiensk (487 sider). Illustrert av Per Palle Storm]
Honoré de Balzac (1947). Skjemtsomme historier. Dreyer.  182 s. [Oversettelse fra fransk Contes drolatiques. Illustrert av Odd Brochmann]
Alexandre Dumas (1948). Den røde sfinx. Dreyer.  [Oversettelse fra fransk Le sfinx rouge (424 sider)]
Alexandre Dumas (1949). De tre musketerer. Dreyer.  [Oversettelse fra fransk Les trois mousquetaires (to bind, 630 sider)]
Hans Kirk (1949). Slaven. Falken.  [Oversettelse fra dansk (171 sider)]
Per Olof Ekström (1950). Sommerdansen. Grøndahl.  [Oversettelse fra svensk (384 sider)]
Paul Geraldy (1950). Mannen og kjærligheten. Dreyer.  [Oversettelse fra fransk L'homme et l'amour (75 sider)]
Rita von Willebrand (1950). Slik var det med dem. Grøndahl.  261 s. [Oversettelse fra finsk Niin heidän kävi]
Hans Mølbjerg (1950). Gården. Grøndahl.  321 s. [Oversettelse fra dansk]
Charles Dickens (1951). David Copperfield. Dreyer.  [Oversettelse fra engelsk (2 bind)]
Charles Dickens (1951). Martin Chuzzlewit. Dreyer.  [Oversettelse fra engelsk (2 bind)]
Albert Viksten (1952). I gulljegernes spor. Grøndahl.  [Oversettelse fra svensk I guldjägares spår]
James Ramsey Ullman (1952). Solelven. Dreyer.  [Oversettelse fra engelsk The sun river]
William Saroyan (1953). Noveller. Gyldendal.  312 s. [Oversettelse fra engelsk]
Dashiell Hammett (1953). Den tynne mann. Gyldendal.  [Oversettelse fra engelsk The thin man]
Georges Simenon (1953). Maigret får prøve seg. Dreyer.  [Oversettelse fra fransk La premiere enquete de Maigret (203 sider)]
Georges Simenon (1953). Maigret forsømmer en sjanse. Dreyer.  [Oversettelse fra fransk (208 sider)]
Georges Simenon (1953). Den hvite mann med brillene. Dreyer.  [Oversettelse fra fransk Le blanc aux lunettes (197 sider)]
Raymond Maufrais (1953). I urskogens vold. Gyldendal.  [Oversettelse fra fransk Aventures au Matto Grosso (212 sider)]
Giovannino Guareschi (1953). Don Camillo vender tilbake. Gyldendal.  [Oversettelse fra italiensk Don Camillo e suo Gregge]
Dashiell Hammett (1953). Glassnøkkelen. Gyldendal.  [Oversettelse fra engelsk The glass key (190 sider)]
Giovannino Guareschi (1954). Min egen lille verden. Gyldendal.  [Oversettelse fra italiensk La scoperta di Milano]
Elio Vittorini (1954). Den røde nellik. Gyldendal.  [Oversatt fra italiensk Il garofano rosso]
Giovannino Guareschi (1955). Don Camillos dilemma. Gyldendal.  [Oversettelse fra italiensk]
Giovannino Guareschi (1955). Don Camillos lille verden. Gyldendal.  [Oversettelse fra italiensk Mondo piccolo Don Camillo]
Hans Kirk (1956). Fiskerne. Falken (Oslo).  [Oversettelse fra dansk (321 sider)]
Giovannino Guareschi (1957). Mademoiselle Troll. Gyldendal.  [Oversettelse fra italiensk Il destino si chiama Clotilde]
Roger Vailland (1958). Loven. Aschehoug.  [Oversettelse fra fransk La loi (268 sider)]
Georges Simenon (1958). Maigret på ferie. Stavanger.  [Oversettelse fra fransk Le vacances de Maigret (191 sider)]
Ugo Betti (1960). Det brente blomsterbed. Oslo.  100 s. [Oversettelse fra italiensk L'aiuola bruciata]
Philippe Sollers (1960). Underlig ensomhet. Cappelen.  [Oversettelse fra fransk Une curieuse solitude]
Jean-Paul Sartre (1961). Den anstendige skjøgen (skuespill i 2 akter). Fjernsynsteatret (oppført 7.9.1961).  [Oversettelse fra fransk (108 blad)]
Alberto Moravia (1962). Det tomme lerret. Cappelen.  [Oversettelse fra italiensk La noia (261 sider)]
Giovanni Arpino (1966). Vredens skyer. Cappelen.  [Oversettelse fra italiensk Una nuvola d'ira (147 sider)]
Stratis Myrivilis (1967). De gylne øyne. Hjemmenes bokklubb.  [Oversettelse fra gresk He daskala me ta chrysa matia (289 sider)]
Leonardo da Vinci (1967). Dagboknotater. Dreyer.  [Innledning av Aasmund Brynildsen (85 sider)]
Marie-Claire Blais (1967). Et halvt år av Emmanuel's liv. Cappelen.  [Oversettelse fra fransk Une saison dans la vie d'Emmanuel (147 sider)]
Cesare Pavese (1967). Mannen og bålene. Gyldendal.  [Oversettelse fra italiensk La luna e i falò (165 sider)]
Charles Dickens (1968). Pickwick-klubbens efterlatte papirer. Dreyer.  [Oversettelse fra engelsk (The Pickwick papers (to bind)]
Alberto Moravia (1968). To kvinner. Bokklubben.  [Oversettelse fra italiensk La ciociara (300 sider)]
Christy Brown (1971). På mine knær. Aschehoug.  [Oversettelse med Anna Margrethe Norum fra engelsk Down all the days (265 sider)]
Honoré de Balzac (1973). Far Goriot. Gyldendal.  [Oversettelse fra fransk Le pėre Goriot (278 sider)]
John Fowles (1976). Ibenholtstårnet. Aschehoug.  [Oversatt (med Anna Margrethe Norum) fra engelsk The ebony tower (306 sider)]
Juliette Benzoni (1984). Kongelige bryllupsnetter. Dreyer.  [Oversettelse fra fransk Dans le lit des rois]


== Referanser ==